
DACW etto un yn rhagor, 
Gododd ar y borau wawr, 
Wedi gorphen hir ddydd caled, 
Wedi rhoddi ei ben i lawr ; 
Wedi croesi trwy'r Iorddonen, 
Wedi cyrhaedd at y nôd, 
Wedi cael gelynion cedyrn 
Heddyw'n droedfainc i'w ei droed. 


Un a gododd yn blygeiniol, 

Pan nad oedd yn olau dydd ; 
Allan aeth o'r Aipht fel Moses, 

Nid trwy olwg, ond trwy ffydd ; 
Mentro ''i yrfa i'r anialwch, 

Ymlaen trwy anghlod a thrwy glod ; 
Dewis Iesu yn Ben Bugail, 

Wnaeth, a dilyn ôl ei droed. 


Ffarwel iddo, fe'n gadawodd, 
Wedi teithio amser maith, 
Ar rhyw greigydd sythion, sychlyd, 
Dros rhyw ffosydd dyfnion, llaith ; 
Mewn tymhestloedd Euroclydon, 
Heb oleuni haul na lloer, 
At y nôd yn uniawn cyrchodd, 
Nes gorphwyso yn mynwes Iôr. 





EDWARD PHILLIPS oedd ei enw, 

| Wrth ba un adwaenom ef; 

h 'Nawr fe gafodd enw newydd, 

Ho O argraffwasg y trydydd nef; 

Careg wên dderbyniodd yma, 
Meitr têg a dirgel nôd, 

Fe'i taenellwyd gan y nefoedd 
Cyn ei fod yn ddeunaw oed. 

Eglwys Bethel, ti ge'st golled, 
Pwy all draethu it ei faint? 
Colli brawd a cholli cyfaill, 
Colli tad o blith y saint; 
Colli un oedd gryf ei fŵa, 
I wrthsefyll llawer cawr ; 
Ar y bummed ddydd o Dachwedd, 
Cafodd angau'i ben i lawr. 


Cariad oedd ei fwyd a'i ddiod, 

_ Serchog oedd ei eiria'i gyd ; 

Mab tangnefedd oedd ei enw, 
Pan oedd yma yn y byd: 

Ffyddlon oedd at ei addewid, 
Llariaidd ŵr, fel Moses gynt; 

Dewis wnai'r gronynau gwenith, 
Yr 0s a chwalai gyda'r gwynt. 


Am yn agos driugain mlynedd, 
Bu'n wyliedydd ar y môr; 

Cafodd wres a chafodd oerni, 
Cafodd boen a chafodd gur : 

Ond er cymmaint y rhyferthwy, 
Grym gelynion bach a mawr, 

Daliodd afael yn yr udgorn, 
Nes i angau'i dori lawr. 


Pe bai genyf ddawn hedegog, 
Carwn ofyn iddo nawr, 
Dan bwy gainc o bren y bywyd, 
Mae ef gwedi eistedd lawr ? 
Yn ngwmpeini pwy o'r rheini, 
Fu'n ysgrifenu am y gwaed? 
Pa un ai Brown, ai Poole, neu Henry ? 
Y rhai a hoffaist ol eu traed. 

Pa un ai Charles neu John Elias, 
Welaist gynta'r ochr draw ? 
Mr. Lloyd neu Eben Morris, 
Rhoddodd i ti gynta'i law ? 
Buan cawn atebiad ganddo, 
“ Paid a gofyn gair fel hyn ; 
Pawb sydd yma oll yn moli 
Y gŵr fu farw ar y bryn.” 


'Nawr mi welaf ddydd yr angladd, 
Wele luaws wedi cwrdd, 
Dacw'r coffin, rhwng y brodyr, 
Yn cael ei rhoddi ar y bwrdd ; 
Yn y côr o dan y pulpid, 
Y man ddewisodd lawer gwaith, 
Yno 'nawr y tro diweddaf, 
Cyn ei rhoi mewn beddrod llaith. 


Sion, bellach cwisg alarwisg, 
Paid ag oedi dim.yn hwy ; 

Gwel y bylchau yn y rhênpoedd, 
Ffyrdd i'r gelyn rhedeg trwy ; 

Bloeddia, gwaedda, a chrochlefa, 

: Dyrcha'th lais fel udgorn clir, 

Ar Dywysog mawr y bywyd, 
Gadw gweithwyr ar y môr. 


Bellach, rhaid i mi ddybenu, 

Gan rhoi careg ar ei fedd, 
Hyd yr awr y delo i fyny, 
; Yn cario'r palmwydd heb y cledd ; 
*. Gair i'w gredu yw'r addewid, 

Arno ef gwnawn bwyso 'nawr, 
Fod yn dod yn nghol yr arfaeth, 

Yn ei le rhyw dyrfa fawr. 

